recursal/SuperWikiNEXT-32B huggingface dataset:
**Sivasspor** je profesionálny turecký futbalový klub sídliaci v meste Sivas. Bol založený v roku 1967 a momentálne (január 2013) hráva najvyššiu tureckú súťaž Süper Lig. Jeho predchodcom bol *Sivas Gençlik*, ktorý bol založený v meste Sivas v roku 1932 a dlhú dobu hrával na amatérskej úrovni. V roku 1960 sa spojil s klubmi *Yolspor* a *Kizilirmak* a dúfal, že mu toto spojenie pomôže k profesionálnej lige. Dočkali sa až v roku 1967, keď sa sformovali na klub Sivasspor a odohrali svoju prvú profesionálnu sezónu v Tureckej druhej lige. 

Domáce zápasy hrá na štadióne 4 Eylül, ktorý má kapacitu 14 998 miest. Najväčším úspechom klubu je 2. miesto v Süper Lig zo sezóny 2008-09, kedy sa prebojoval do Ligy majstrov. V histórii klubu je zaznamenaná aj jedna z najhorších športových udalostí v Turecku, keď 17. septembra 1967 hrali zápas proti tímu Kayserisporu. Počas tohto zápasu došlo k potýčke fanúšikov, ktorá mala za následok 40 mŕtvych a 300 zranených.

Momentálne pôsobí v klube aj slovenský futbalový reprezentačný brankár Štefan Senecký. V minulosti pôsobil tiež na pozícii brankára aj ďalší reprezentant Ľuboš Kamenár a na pozícii trénera klubu Karol Pecze.

Úspechy
-------

* *TFF First League*
	+ Víťaz: 2005-06
* *Turkcell Super League*
	+ Prvé miesto: 2008-09
	+ Štvrté miesto: 2007-08

Sivasspor v európskych súťažiach
--------------------------------

| Sezóna | Súťaž | Súper | 1. zápas | 2. zápas | Celkovo |
| --- | --- | --- | --- | --- | --- |
| 2008 | 2. kolo Pohár Intertoto UEFA | Čierna Hora  FK Grbalj | 1:0 | 2:2 | 3:2 |
| 2008 | 2. kolo Pohár Intertoto UEFA | Portugalsko  S.C. Braga | 0:2 | 0:3 | 0:5 |
| 2009/10 | 3. kvalifikačné kolo Liga majstrov UEFA | Belgicko  RSC Anderlecht | 3:1 | 0:5 | 3:6 |
| 2009/10 | 4. kvalifikačné kolo UEFA Cup | Ukrajina  FK Šachtar Doneck | 0:3 | 0:2 | 0:5 |

Bývalí známi hráči
------------------

* Austrália  Michael Petkovič
* Kamerun  Raymond Kalla
* Tunisko  Karim Saidi

Nedávni Tréneri
---------------

* Turecko  Ismail Kartal (Aug 2004–Jún 5)
* Nemecko  Werner Lorant (Júl 2005–Jún 6)
* Slovensko  Karol Pecze (Júl 2006–Nov 06)
* Turecko  Bülent Uygun (2006–Okt 09)
* Turecko  Muhsin Ertugral (Okt 2009–??)
* Turecko  Mesut Bakkal (Marec 2010–Okt 10)
* Turecko  Rıza Çalımbay (Okt 2010–)

Externý odkaz
-------------

* Oficiálna stránka
* Sivasspor na www.transfermarkt.com
* Sivasspor na www.eurofotbal.cz
* Sivasspor na www.soccerfame.sk Archivované 2013-01-29 na Wayback Machine
TGV Thalys PBA (vľavo) & PBKA v Paríži na Gare du Nord
**TGV Thalys** sú vysokorýchlostné vlaky, dva z typov TGV, ktoré sú nasadzované na spojoch medzi Parížom, Bruselom, Amsterdamom, Kolínom nad Rýnom a niektorými ďalšími mestami. Každá z týchto krajín má inú napájaciu sústavu. Tomu musia byť vlaky prispôsobené. Prevádzkovateľom je od roku 1987 spoločnosť Thalys International so sídlom v Bruseli a vlastníkmi: 62 % SNCF, 28 % NMBS/SNCB a 10 % Deutsche Bahn.

Jednotky TGV Thalys sú poháňané 8 striedavými motormi s celkovým výkonom 8 800 kW; hmotnosť jednotky 385 t (17 t na nápravu); dĺžka 200 m; maximálna rýchlosť 300 km/h.

Vyrobené boli doteraz 2 verzie:

* 9 súprav **TGV Thalys PBA** (**P**aríž, **B**rusel, **A**msterdam) - trojsystémová jednotka (25 kV 50 Hz; 1,5 kV ss; 3 kV ss)
* 17 súprav **TGV Thalys PBKA** (**P**aríž, **Br**usel, **K**olín nad Rýnom, **A**msterdam**)** - štvorsystémová jednotka (25 kV, 50 Hz, 1,5 kV ss; 3 kV DC a 15 kV, 16,7 Hz)

Referencie
----------

1. ↑   *Thalys: Thalys : corporate* [online]. web.archive.org, 2008-04-10, [cit. 2021-12-21]. Dostupné online.
2. 1 2  Thalys International – oficiálna stránka spoločnost (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Thalys**

Externé odkazy
--------------

* TGV Thalys
* Thalys International – oficiálna stránka spoločnosti (po anglicky) (po nemecky) (po holandsky)

Zdroj
-----

*Tento článok je čiastočný alebo úplný preklad článku Thalys na českej Wikipédii.*
**Simon Tuturop** (\*50. roky 20. storočia) je papuánsky aktivista bojujúci za nezávislosť Západnej Papuy.

Pochádza z Fakfak. Zúčastnil sa na slávnostnom vyhlásení nezávislosti Západnej Papuy v Jayapure, za čo bol 3. júla 1982 zatknutý a odsúdený na dvanásť rokov väzenia (okrem iného bol vo väzení Kalisosok). Po prepustení z väzenia v roku 1989 sa zapojil do organizovania pomoci pre politických väzňov. Po odstúpení indonézskeho prezidenta Suharto pracoval v Acehu pre obete bojov medzi indonézskymi vojakmi a prívržencami Hnutia za oslobodenie Acehu (GAM). Zúčastnil sa na vztýčení vlajky hnutia za nezávislosť. Vzhľadom na túto udalosť bol 19. júla 2008 spolu s niekoľkými desiatkami ďalších ľudí opätovne zatknutý a väznený až do začiatku roku 2012.

Referencie
----------

1. ↑   *Indonesia Prosecuting Political Aspiration Indonesia’s Political Prisoners* [online]. www.hrw.org, [cit. 2012-01-30]. Dostupné online. (po anglicky)
2. ↑   *Sytuacja w Papui Zachodniej na przełomie lat 2011 i 2012* [online]. www.krewpapuasow.wordpress.com, [cit. 2012-01-30]. Dostupné online. (po poľsky)
3. ↑   *Papuan Political Prisoners Released in FakFak* [online]. www.westpapuamedia.info, [cit. 2012-01-30]. Dostupné online. (po anglicky)

Zdroj
-----

*Tento článok je čiastočný alebo úplný preklad článku Simon Tuturop na poľskej Wikipédii.*
**Strandža** je pohorie nachádzajúce sa na pomedzí Bulharska a európskej časti Turecka. Nachádza sa v juhovýchodnej časti Balkánskeho polostrova medzi Východotráckou nížinou, Čiernym morom a Burgaskou nížinou. Prírodný park Strandža, založený v roku 1995 v bulharskej časti masívu, je najväčším chráneným územím v Bulharsku na ploche 1 161 km² (približne 1% rozlohy Bulharska).

Najvyšší vrch pohoria je Mahya Dağı (po bulharsky: Махиада, Mahiada) (1 031 m n. m.), ktorý je najvyšším vrchom európskej časti Turecka, kým najvyšší vrch na území Bulharska je Goľamo Gradišče (po bulharsky: Голямо Градище) (710 m n. m.).

Geológia
--------

Pohorie je tvorené veľkým masívom kryštalinických hornín. Tento masív pokračuje do pohoria Rodopy a tvorí tiež Srbsko-macedónsky masív. Kryštalické horniny vznikli počas hercýnskeho vrásnenia. Sú to hlavne ruly, do ktorých intrudovali karbónsko-permské granitoidy. Neskôr boli prekryté mladšími triasovými a jurskými plytkomorskými usadenými horninami. Tieto boli koncom jury a začiatkom kriedy deformované počas prvých fáz alpínskeho vrásnenia. Sedimentácia následne pokračovala v kriede usadzovaním plytkomorských pieskovcov a vznikom vulkanického oblúku nad zanikajúcim oceánom Neotethys. Tektonicky je Strandža radená do pásma Pontíd.

Klíma a vodstvo
---------------

Klimatické podmienky oblasti sú výrazne ovplyvnené blízkym Čiernym morom. Podnebie je dominantne vlhké kontinentálne v horách a vlhké subtropické na pobreží. 

Hlavné rieky oblasti sú Veleka (147 km dlhá) a hraničná rieka Rezovo (112 km dlhá). V pohorí pramenia aj rieky Ďavolska reka a Ropotamo.

Galéria
-------

* Krajina v bulharskej časti pohoriaKrajina v bulharskej časti pohoria
* Drevený dom v bulharskej dedine BrašľanDrevený dom v bulharskej dedine Brašľan
* Dub v StrandžiDub v Strandži

Referencie
----------

1. ↑  Okay, A. I. 2008, *Geology of Turkey: A Synopsis.* Anschnitt, 21, s. 19-42

Externé odkazy
--------------

* Webstránka Národného parku Strandža (po bulharsky)
* Obrázky zo Strandže
* More images from Strandja Archivované 2013-01-06 na Wayback Machine
* Objav Strandžu (po bulharsky) (po anglicky) (po nemecky) (po rusky)
* Strandja.hit.bg Archivované 2010-03-31 na Wayback Machine
* StrandjaVillage.com Archivované 2007-03-28 na Wayback Machine
* Všeobecné informácie o Národnom parku Strandža Archivované 2012-11-13 na Wayback Machine
* Príroda v Strandži Archivované 2013-01-06 na Wayback Machine

Zdroje
------

*Tento článok je čiastočný alebo úplný preklad článkov Strandzha na anglickej Wikipédii a Странджа na bulharskej Wikipédii.*
**Incident so streľbou v Hurbanove** sa odohral približne o pol jedenástej 16. júna 2012 na Komárňanskej ulici v Hurbanove. Zomreli pri ňom traja ľudia a dvaja boli zranení.

Priebeh útoku
-------------

Páchateľ spustil streľbu približne o 10.30 na obyvateľov domu na Komárňanskej ulici. Neskôr odišiel na susednú Agátovú ulicu, kde si sadol na schody rodinného domu, v ktorom býva primátorka Hurbanova Margita Zemková. Tá v tom čase nebola doma. Tu na seba namieril zbraň a vyhrážal sa samovraždou. Polícii sa ho podarilo zadržať po troch hodinách.[chýba zdroj]

Páchateľ
--------

Strelcom bol 51 ročný mestský policajt z Hurbanova, ktorý nebol v čase útoku v službe. Motív útoku zatiaľ nie je známy.

Referencie
----------

1. ↑   *Slovakia: Off-duty policeman kills 3, wounds 2* [online].. Dostupné online. [nefunkčný odkaz]
2. ↑   *Slowakischer Polizist läuft Amok - drei Tote* [online].. Dostupné online.
3. ↑   *Mestský policajt zastrelil v Hurbanove troch ľudí* [online].. Dostupné online.
**The Gang** je päťčlenná hardrocková kapela z Bratislavy.

História
--------

The Gang je hard rocková kapela z Bratislavy, ktorú v roku 2013 založili dvaja bratia, bubeník Marek Kudzbel a basgitarista Tomáš Kudzbel. O rok neskôr sa k nim pripojil klasicky vyučený klávesák Igor Mikluššák. Gitaristom sa v roku 2016 stal známy slovenský gitarista Vadim Bušovský a hlavný spev prebrala mladá a talentovaná speváčka Dorota Dutková, ktorej výnimočný hlas zaujal porotcov v súťaži kapiel Rocková maturita 2016, kde kapela vybojovala tretie miesto. Prvým veľkým úspechom kapely bolo vydanie rovnomenného debutového albumu koncom roka 2017. Album získal veľmi kladné hodnotenia nie len doma ale aj v zahraničí. Kapela si ďalej začala získavať svojich fanúšikov na Slovensku a v Česku, kde sa premiérovo predstavila účasťou v medzinárodnej súťaži kapiel Líheň 2018, kde dosiahla krásne druhé miesto. Kapela vystúpila na viacerých festivaloch, napr. Topfest či Tanec Slnka na Slovensku a na Dočesnej v Čechách. Tiež vystúpila aj v legendárnej pražskej Lucerne v rámci Česko-slovenského beat festivalu. Zatiaľ najväčším úspechom kapely je získanie dvoch ocenení: „Kapela roka 2018" v CzechParáde na TV REBEL a „Album roka 2018" udelený Zväzom autorov a interpretov za debutový album. Kapela bola na základe toho pozvaná do televíznej relácie Neskoro večer.

Štýlom kapely je zmes hardrockových koreňov, kombinovaná s moderným zvukom a čírou energiou, čo vytvára výbušný, intenzívny a dynamický zvuk. Kapela nasleduje dedičstvo hardrockových legiend 20. storočia.

Členovia
--------

* Dorota Dutková – spev
* Vadim Bušovský – gitara, vokály
* Igor Mikluššák – klávesy
* Tomáš Kudzbel – basgitara, vokály
* Marek Kudzbel – bicie, vokály

Diskografia
-----------

* 2014 – *Let It Rock (EP)*
* 2017 – *The Gang*
* 2019 – *Let's Get High Together*

Referencie
----------

1. ↑   *Další polská kapela slaví úspěch v Líhni!* [online]. lihen.cz, [cit. 2019-02-18]. Dostupné online.
2. ↑   *Československý beat festival s velkým žánrovým rozptylem* [online]. novinky.cz, [cit. 2019-02-18]. Dostupné online.
3. ↑  TV Rebel. *CzechParáda 2018 - VÝSLEDKY* [online]. tvrebel.cz, [cit. 2019-02-18]. Dostupné online.
4. ↑   *Ceny ZAI 2018 získali Sima Martausová, Martin Ďurinda a Horkýže slíže* [online]. hudba.zoznam.sk, [cit. 2019-02-18]. Dostupné online.

Externé odkazy
--------------

* Oficiálne webové stránky
**Strukturbericht** je (sčasti) systematická metóda notácie určená na špecifikáciu kryštálových štruktúr. Názov je odvodený od rovnomenného časopisu, v ktorom sa táto notácia používa. 

Za základným symbolom nasleduje niekoľko ďalších buď písmen alebo čísel, pričom môžu, ale nemusia byť v indexe. Nie je to tak systematický druh označovania ako Pearsonov symbol, ale na rozdiel od Pearsonovho symbolu opisuje konkrétnu štruktúru (nie však minerál). Rovnakú štruktúru môže mať viac minerálov (tie sa potom odlišujú druhom atómov, nie však kryštalickou štruktúrou). 

Výnimkou systému (z historických dôvodov) je štruktúra A15, ktorá nie je štruktúrou kryštálu jedného prvku (ako to inak vyžaduje systém, pozri základné symboly). Ide o Cr3Si.

Základné symboly
----------------

* A : Chemické prvky
* B : Zlúčeniny typu AB (napr. NaCl, CsCl)
* C : Zlúčeniny typu AB2
* D : Zlúčeniny typu A *m* B *n*
	+ D0 : Zlúčeniny typu AB3
* E–K : komplexnejšie zlúčeniny
* L : Zliatiny
* O : Organické zlúčeniny
* S : silikáty

Pod pojmom zliatiny sa v tomto prípade rozumejú také, ktoré majú usporiadanú štruktúru - teda majú vlastnú mriežku (mólové obsahy prvkov musia teda byť v stechiometrickom pomere). Napr. AuCu vytvára usporiadanú štruktúru L10, ktorú si je možné predstaviť tak, že rohy plošne centrovanej priestorovej mriežky sú zaplnené prvkom Au, tak isto stredy dvoch náprotivných stien, ostatné 4 steny majú atóm Cu. Samozrejme pojem molekula stráca v mriežke zmysel, teda napr. NaCl, kde každý atóm Na má 6 susedných rovnako vzdialených atómov Cl. Nemá teda zmysel hovoriť: …s ktorým tvorí molekulu. Tým sa teda stráca aj rozdiel medzi usporiadanou zliatinou a zlúčeninou.

Príklady notácie
----------------

|  |  |  |  |
| --- | --- | --- | --- |
| **Strukturbericht** | **Opis mriežky** | **Pearsonov symbol** | **Príklad** |
| Aa | Tetragonálna priestorovo centrovaná | tI2 | α-Pa |
| Ab | Tetragonálna primitívna | tP30 | β-U |
| Ac | Ortorombická | oP8 | α-Np |
| Ad | Tetragonálna | tP4 | β-Np |
| Af | Hexagonálna | hP1 | γHgSn6-10, Si |
| A1 | Monoklinická | mP32 | βSe |
| A1 | Kubická plošne centrovaná | cF4 | γFe |
| A2 | Kubická priestorovo centrovaná | cI2 | wolfrám |
| A3 | Hexagonálna tesne usporiadaná | hP2 | mangán |
| A4 | Diamantová | cF8 | diamant |
| A6 | Tetragonálna priestorovo centrovaná | tI2 | indium |
| A9 | Grafitická hexagonálna | hP4 | grafit |
|

Externé odkazy
--------------

* Strukturbericht systém(anglicky) Archivované 2007-12-10 na Wayback Machine
* Pearsonov system označovania kryštalografických štruktúr Archivované 2011-12-21 na Wayback Machine


|  |  |
| --- | --- |
| Portal | Portál vedy o Zemi |
Skream
**Skream**, vlastným menom **Ollie Jones** (\*1. jún 1986) je anglický dubstepový producent pochádzajúci z Croydonu, v Londýne. Je jeden z popredných a prominentných producentov, ktorý zohral významnú úlohu pri vývoji tohoto žánru.

Tvorba
------

Ako tínedžer pracoval v Bigg Apple Records, Croydonskom vinyl shope, ktorý bol v centre začínajúcej dubstepovej scény. Už predtým sa zoznámil s Hatchom, ďalším dubstepovým pionierom. Výsledkom tejto známosti bol fakt, že Hatcha bol prvým DJom, ktorý hrával Skreamove dubplaty. 
Skream začal produkovať vo veku 15 rokov (v programe Fruity Loops) a tvrdí, že má zhruba 1500 trackov v rôznych štádiách vývoja[chýba zdroj]. Tracky z jeho ranej tvorby boli často produkované v spolupráci s ďalším kolegom z Big Apple, Bengom, a boli často tvrdšie a menej melodické ako neskoršie vydania.

Po tom ako sa dubstep dostal do britských konvenčných médií ako The Guardian či Pitchfork, Skreamova produkcia začala naberať melodickejší zvuk, boli menej tvrdé a menej ovplyvnené tvrdšími producentmi. Naopak z jeho produkcie bolo viac cítiť dub, house a dokonca džez. Jeho skladba s názvom „Midnight Request Line" z roku 2005 bol popísaný ako najznámejší dubstepový „crossoverový" hit. Tento track bol uznávaný producentmi z rôznych odlišných štýlov ako grime (Wiley) či minimal techno (Ricardo Villabos). 

Skream vydal tracky na rôznych britských labeloch ako napr. Tempa, Tectonic, Souljazz Recordings či Big Apple Records. Vystupoval vo viacerých štátoch Európy, v USA, Austrálii a Japonsku. Je prezidentom rádia Rinse FM, kde má vlastnú show Stella Sessions. V júni 2007 bol na rádiu BBC1 predstavený v relácii Essential Mix.

Diskografia
-----------

### Albumy

* *Skream!* (2006)
* *Outside the Box* (2010)

### EP

* *# The Southside EP 1*
* *# The Southside EP 2*
* *The Judgement* (s Bengom) (2003)
* *Hydro* (s Bengom) (2004)
* *Skreamizm Vol. 1* (2006)
* *Skreamizm Vol. 2* (2006)
* *Acid People* (2007)
* *Skreamizm Vol. 3* (2007)
* *Skreamizm Vol. 4* (2007)
* *Skreamizm Vol. 5* (2008)

### Single

* „28g/Fearless" (2005)
* „Midnight Request Line" (2005)
* „Bahl Fwd/Temptation" (2006)
* „Dubstars, Vol. 2 EP" (2006)
* „Never Warned/Plodder Remix with MRK1" (2006)
* „Tapped/Dutch Flowerz" (2006)
* „Travels/Wise Men" (2006)
* „Assumptions Remix/Clockwatching" (2007)
* „Sub Island/Pass The Red Strip" (2007)

Referencie
----------

1. ↑   *Skream - Essential Mix 06/17* [online].. Dostupné online. Archivované 2007-12-12 z originálu.

Autoritné údaje: * BnF: 16764007t
* ISNI: 0000 0003 7294 0758
* NK ČR: xx0114729
* VIAF: 120124615
Súradnice: 48°09′03″S 17°07′56″V﻿ / ﻿48,150972°S 17,132154°V﻿ / 48.150972; 17.132154

**Stredná priemyselná škola dopravná Kvačalova 20** je stredná škola špecializovaná na dopravný priemysel so sídlom na Kvačalovej ulici v Bratislave.

Študijné odbory:

* 3760 M prevádzka a ekonomika dopravy
* 3765 M technika a prevádzka dopravy
* 3739 M elektrotechnika v doprave a telekomunikáciách

Absolvovanie študijných odborov 3760 M a 3765 M umožňuje absolventom splniť po obsahovej stránke podmienky zákona NR SR č. 56/2012 Z. z. o cestnej doprave pre získanie odbornej spôsobilosti na podnikanie v cestnej doprave.

Praktické vyučovanie škola realizuje v dielňach školy aj vo veľkom počte rôznych dopravných, logistických firiem a autoservisoch. Žiaci sa môžu zapojiť aj do duálneho vzdelávania u budúcich zamestnávateľov. V školskej autoškole môžu získať vodičský preukaz skupiny B.

Škola je aktívna v realizácii rôznych regionálnych i medzinárodných projektov. V rámci projektov Erasmus+ žiaci pravidelne absolvujú odborné stáže v zahraničných dopravných firmách a autoservisoch. Žiaci dosahujú popredné umiestnenia v súťažiach Zväzu logistiky a zasielateľstva i v olympiádach v anglickom a nemeckom jazyku.

Mottom školy je: „Pripravíme Ťa na dopravu budúcnosti".

Referencie
----------

1. ↑   *Archivovaná kópia* [online]. [Cit. 2017-03-28]. Dostupné online. Archivované 2017-09-20 z originálu.

Externé odkazy
--------------

* Oficiálne webstránky
**Sipunkuly** (*Sipuncula*) sú kmeň špirálovcov. Sú to morské živočíchy s červovitým až uhorkovitým telom, veľkým až 50 cm.

Anatómia
--------

Predná časť tela je zúžená a vtiahnuteľná do trupovej časti pomocou svalových retraktorov, vyliačenie je samovoľné, tlakom hemolymfy. Vpredu sú ústa s vencom krátkych obrvených tentakúl. Pokožka produkuje hrubú kutikulu, pod ňou je svalový vak z dosť zložitého systému okružných (cirkulárnych), šikmých (transverzálnych) a pozdĺžnych (longitudálnych) svalových vláken – toto usporiadanie svalstva sa na povrchu javí ako typická štvorčeková štruktúra kutikuly. Pod svalovým vakom je peritoneum – výstelka coelomovej dutiny. Coelom sa v dospelosti skladá len z dvoch častí: predná malá časť zasahuje do tentakúl, zadný priestranný oddiel je telová dutina. Coelom je nesegmentovaný, niekedy je však naznačená embryonálna segmentácia (*Phascolosoma*). 

Atypická nervová sústava začína párovou cerebrálnou uzlinou a okolohltanovou obrúčkou, ktorá pokračuje do tela nepárovým nervovým povrazcom – je teda v podstate pásová. Črevo vytvára v tele mnoho slučiek, je preto oveľa dlhšie ako telo. Vracia sa nazad, takže anus ústi na chrbte asi v polovici dĺžky tela. 

### Obehová sústava

Obehová sústava vykonáva viaceré funkcie. Dýchacím pigmentom je hemerytrín, ktorý sa nachádza v erytrocytoch (alebo amébocytoch) v hemolymfe. Obehová sústava sa pritom skladá z troch navzájom takmer oddelených systémov: 

1. priestranná coelomová dutina;
2. systém kanálikov v stene čreva;
3. systém kanálikov v tentakulách.

Oba spomínané systémy kanálikov majú hlavne exkrečnú funkciu, systém (3) navyše dýchaciu. Obsahujú tzv. chlorakogénny epitel – tvoria ho exkrečné bunky, ktoré hromadia metabolity v tuhom skupenstve. Po čase sa imigráciou dostávajú do telovej dutiny (1), odkiaľ ich metanefrídie odstraňujú von z tela.

Vylučovacia sústava
-------------------

Vylučovaciu sústavu tvoria metanefrídie – odstraňujú z tela kvapalné metabolity, ako i uvoľnené chlorakogénne bunky s tuhými metabolitmi, a súčasne sú aj vývodom gonád.

Rozmnožovanie a vývin
---------------------

Sú gonochoristy, k oplodneniu dochádza voľne vo vode. Zo zygóty sa vyvíja zložitá trochofórová larva, ktorá má pár očiek a metanefrídie.

Systematika
-----------

Poznáme asi 250 druhov z tohto kmeňa. Žijú hlavne na morskom pobreží severnej pologule. Na pobrežiach Európy najskôr stretneme *Sipunculus nudus* a *Phascolosoma vulgare*.

* kmeň: **sipunkuly** (Sipuncula)
	+ trieda: Sipunculidea
		- rad: Sipunculiformes
			* čeľaď: Sipunculidae
		- rad: Golfingiiformes
			* čeľaď: Golfingiidae
			* čeľaď: Phascolionidae
			* čeľaď: Themistidae
	+ trieda: Phascolosomatidea
		- rad: Phascolosomatiformes
			* čeľaď: Phascolosomatidae
		- rad: Aspidosiphoniformes
			* čeľaď: Aspidosiphonidae

Externé odkazy
--------------

* PaedDr. Valerián Franc CSc.: Systém a fylogenéza živočíchov – bezchordáty – zdroj, z ktorého (pôvodne) úplne alebo čiastočne čerpal tento článok.
* Systematika sipunkúl so synonymami z roku 1994
Strážna veža
Rožňava - Strážna veža
Hodinový mechanizmus v Strážnej veži v Rožňave
Zvony v Strážnej veži v Rožňave
Schodisko v Strážnej veži v Rožňave
Pohľad zo Strážnej veže v Rožňave
**Strážna veža** je veža ktorá sa nachádza uprostred Námestia baníkov v Rožňave.

Dejiny
------

Veža má výšku 38 m a v minulosti bola súčasťou pôvodnej radnice. Stavbu veže ako prvku ochrany proti tureckému nebezpečenstvu začali roku 1643 za richtára Martina Weiszera. Bola dokončená v roku 1654, kedy rožňavský richtár Matej Bakoš pozval do mesta spišského staviteľa Juraja Gerscheuera. Na južnej strane veže umiestnili pamätnú tabuľu s menami oboch richtárov, datovaním stavby a erbom mesta, do strechy uložili pamätnú listinu, v ktorej Ján Althuem Missnico podrobne opísal všetky udalosti uplynulých 11. rokov. Nad tabuľou sa nachádza turecká kamenná delová guľa. 

Na ôsmom podlaží veže je malá miestnosť pre strážcu, ktorý mal veľmi dobrý výhľad na všetky strany. V roku 1766 vyhorela a počas opravy dostala dnešnú barokovú šindľovú strechu. Veža je známa tým že mala najpresnejšie hodiny v Uhorsku.

Súčasnosť
---------

V roku 1997 bola veža obnovená a sprístupnená pre turistov ako vyhliadková. V mesiacoch september až december 2016 bola Strážna veža zrekonštruovaná.

Zvony
-----

Veža mala pôvodne 3 zvony, no dochoval sa iba jeden, ktorý ulial Buchner v roku 1934. Rovnako sa zachoval i hodinový cimbál.

| Zvon | Hmotnosť | Priemer | Ladenie | Nápis |
| --- | --- | --- | --- | --- |
| 1. | cca 550 kg | 90 cm | a/1 | MESTO ROŽŇAVA ROZSNYÓ VÁROS 
ÖNTÖTTE BUCHNER BÉLA KOŠICE 1934 |

Zdroj
-----

* www.retep.sk

Referencie
----------

1. ↑   *Strážna veža v Rožňave* [online]. Roznava.sk. Dostupné online. Archivované 2021-07-19 z originálu.
Súradnice: 48°08′29″S 17°06′24″V﻿ / ﻿48,141517°S 17,106764°V﻿ / 48.141517; 17.106764

Sídlo na Hviezdoslavovom námestí 17 v Bratislave
**Stála konferencia občianskeho inštitútu** (SKOI) je občianske združenie pôsobiace na Slovensku od roku 1993, ktorého cieľom je vzdelávacia a osvetová činnosť v oblasti demokracie a občianskych práv.

Vznik Stálej konferencie občianskeho inštitútu
----------------------------------------------

SKOI vznikla koncom roku 1993 ako reakcia na politický vývoj na Slovensku po voľbách v roku 1992. Verejnosť proti násiliu, vedúca politická sila nežnej revolúcie na Slovensku v roku 1989, sa pred parlamentnými voľbami v roku 1992 rozpadla na dve časti: Hnutie za demokratické Slovensko vedené Vladimírom Mečiarom (HZDS) a Občiansku demokratickú úniu (ODÚ). Kým HZDS voľby s veľkým náskokom vyhralo, ODÚ získala iba 4,04 % a nedostala sa do parlamentu, napriek tomu, že za ňu kandidovalo niekoľko členov vlády. Onedlho po neúspechu vo voľbách strana zanikla.

Medzi zakladateľov SKOI patrili práve bývalí členovia VPN a ODÚ. V abecednom poradí sú to: Ján Bencúr, Bohuslav Beňo, Vladimír Čečetka, Jozef Dančo, Martin Demeš, Emil Ehrenberger, Ján Hacaj, Pavol Hoffman, Jozef Hübel, Cyprián Juráň, Pavol Košťál, Kevin Kotrus, Jozef Kučerák, Ján Langoš, Gustáv Matijek, Ivan Mikloš, László Nagy, Vladimír Ondruš, Martin Porubjak, Anton Prokain, Ladislav Snopko, Marcel Strýko, František Šebej, Milan Šútovec, Peter Tatár, Ernest Valko, Anton Vavro, Oskár Világi, Hana Volková-Zemanová, Helena Woleková a Peter Zajac.

Názov Stálej konferencie občianskeho inštitútu
----------------------------------------------

Podľa lexikónu je inštitút okrem iného aj spoločenstvo ľudí, združených na základe spoločne vyznávaných hodnôt. Podľa vlastného vysvetlenia SKOI jeho členovia, priaznivci a sympatizanti vyznávajú hodnoty liberálnej demokracie, ktoré tvoria základ občianskej spoločnosti. Názov Stála konferencia signalizuje, že ľudia združení v Občianskom inštitúte sa rozhodli čo najčastejšie sa schádzať a diskutovať o problémoch demokracie na Slovensku.

Vedenie Stálej konferencie občianskeho inštitútu
------------------------------------------------

* predseda: Peter Osuský
* podpredseda: Peter Tatár
* členovia predsedníctva: Peter Zajac, František Šebej, Jaroslav Pilát, Mária Žemlová, Zuzana Dzivjaková

Externé odkazy
--------------

* Stála konferencia občianskeho inštitútu v registri občianskych združení Ministerstva vnútra SR
* oficiálna stránka SKOI
**Skalka** je jedna zo staníc pražského metra. Nachádza sa na linke A na rovnomennom sídlisku pod ulicou Na Padesátém v Prahe 10 na pôvodne spojovacej trati SH v Strašniciach. Otvorená bola 4. júla 1990 a do 25. mája 2006 bola konečnou stanicou.

Charakteristika stanice
-----------------------

Stanica je hĺbená, založená v otvorenej jame, budovaná ako dlhodobá koncová stanica. Jej konštrukcia je monolitická a prispôsobená tomu, že bola stavaná za prevádzky. Skalka je 9,25 m pod povrchom. Má jeden vestibul spojený s nástupištom schodištom vybiehajúcim z prostriedku nástupišta a potom vedúcim šikmo mimo os trate. Interiér stanice je obložený glazúrovanými tvarovkami v bielo - modro - hnedej kombinácii. Výstavba stanice v rokoch 1987 – 1990 stála 291,8 miliónov Kčs. Z hľadiska prevádzky metra je stanica zaujímavá tým, že v nej v končia niektoré súpravy metra. Trasa odtiaľ do stanice Depo Hostivař má totiž nižšiu priepustnosť a preto v pracovných dňoch okrem rannej a večernej špičky končí polovica súprav tu na Skalke.

Význam stanice
--------------

Stanica je dostupná peši zo sídliska Skalka a z časti staršej zástavby Strašníc. Je však – ako väčšina staníc metra – predovšetkým prestupným bodom medzi metrom a povrchovou dopravou. Pri svojom otvorení v roku 1990 k nej bola privedená autobusová doprava z veľkej časti juhovýchodného sektoru Prahy – predovšetkým z Hostivaře, Horných a Dolných Měcholup, Uhříněvsi, zo sídlisk Zahradní Město, Petrovice, Hornoměcholupská a Košík, a tiež od priemyselných podnikov v Hostivaři, Dolných Měcholupch, Malešicích a Uhříněvsi. S rozvojom pražskej integrovanej dopravy tu boli nasmerované aj prímestské linky z Říčan a okolia, neskôr aj od Kostelce nad Černými lesy, Ondřejova, Stříbrné Skalice a iných. Nástupištia autobusov však už prestávali tomuto náporu stačiť, zvýšená prevádzka negatívne ovplyvňovala sídlisko Skalka a autobusy často uviazli v kolónach v Úvalskej a Černokosteleckej ulici. Preto bolo rozhodnuté o predĺžení metra do stanice Depo Hostivař. Táto stanica bola otvorená v roku 2006 a boli k nej presunuté všetky prímestské linky a mestské linky do oblasti Uhříněvsi a Dolných Měcholupch.

Referencie
----------

1. 1 2  METROPROJEKT Praha a.s.. *Detail projektu/Stanice Skalka* [online]. metroprojekt.cz, [cit. 2013-10-13]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Skalka (stanica pražského metra)**

Externé odkazy
--------------

* Profil stanice na stránkach Metroweb.cz

  


|  |  |  |
| --- | --- | --- |
| ← smer Nemocnice Motol | **Pražské metro – linka A** | smer Depo Hostivař → |
| **Strašnická** | **Skalka** | **Depo Hostivař** |
| Nemocnice Motol bezbariérový prístup – Petřiny bezbariérový prístup – Nádraží Veleslavín bezbariérový prístup – Bořislavka bezbariérový prístup – Dejvická bezbariérový prístup – Hradčanská – Malostranská – Staroměstská – Můstek  – Muzeum  bezbariérový prístup – Náměstí Míru – Jiřího z Poděbrad – Flora – Želivského – Strašnická bezbariérový prístup – Skalka bezbariérový prístup – Depo Hostivař bezbariérový prístup |
SlovBus SB 134 pod Smolenickým zámkom
**SlovBus** bola značka slovenských autobusov, vyrábaných medzi rokmi 1997 a 2011.

Dejiny
------

Po zániku systému plánovaného hospodárstva sa slovenské strojárske podniky museli vyrovnať s poklesom objednávok, preto začali hľadať nové výrobné programy. Spoločnosti Strojstav a. s. a VZT-Vzduchotechnika a. s. z Nového Mesta nad Váhom založili 1. septembra 1997 Slovbus s.r.o. ktorá sa zamerala na výrobu prímestských autobusov.
Na jeseň 1997 bol na Autosalóne Nitra predstavený prímestský model SlovBus SB 134. Od neho bol odvodený turistický autobus SB 135 s väčším batožinovým priestorom a komfortnejšou úpravou interiéru.
Na podvozku Asia boli vyrobené midibusy SB 122.
Pôvodne zamýšľaná výroba mestských nízkopodlažných autobusov s výškou podlahy 360 mm sa nikdy nerozbehla. WUSAM Zvolen sa uchádzal o štátnu podporu na vývoj potrebných náprav, ktoré by vyrábali PPS Detva , osud projektu však nie je známy.

Spoločnosť SlovBus a.s. sa koncom 90. rokov dostala do finančných problémov. Výrobu prevzal Slovbus N. M. s.r.o. a zakrátko ju presťahoval do Detvy do priestorov dielní SAD Zvolen. V roku 2003 bol predstavený nový model luxusného zájazdového autokaru SlovBus SB 235 Patria na podvozku Volvo B7R. Podľa podobného dizajnového konceptu mal byť vyrábaný i modernizovaný prímestský typ SB 234, no vytvorený bol iba konštrukčný projekt.

Väčšina autobusov bola dodaná slovenským dopravcom, no malé množstvo vozidiel premávalo aj v Česku.
Spoločnosť sa pokúšala i o expanziu na východné trhy. Uzavrela kontrakt na dodávku 35 autobusov do Kazachstanu pre dopravné podniky v mestách Astana a Šimkent, dokázateľne tam však premávajú len 2 vozidlá. Rovnako v Kazachstane založila spolu s ZAO JuMZ Šimkent výrobný podnik KazSlovBus, o ktorého výrobe je však dostupných len veľmi málo informácií. 
V kazašských mestách premáva niekoľko vozidiel značky Kazachstan-Alaman na podvozku KamAZ, ktoré využívajú dielce Slovbusu (napr.). Väčší zahraničný úspech sa nedostavil, jednak z dôvodu nedostatočnej servisnej siete, jednak z dôvodu nestability výroby materskej firmy. Situácia bola zložitá i na domácom trhu. Malá početnosť výroby predražovala autobusy, preto bol záujem o ne malý. Výroba bola z tohto dôvodu ukončená v roku 2011.

Modely
------

* SlovBus SB 122
* SlovBus SB 134
* SlovBus SB 135
* SlovBus SB 235 Patria

Referencie
----------

1. ↑
2. ↑
3. ↑
4. ↑
5. ↑
6. 1 2
7. ↑
8. ↑
9. ↑
10. ↑
11. ↑
12. ↑
Pásový sedlový svetlík
Bodový kupolovitý plastový svetlík
**Strešný svetlík** je architektonický presvetľovací prvok stavieb. Rieši tiež vetranie cez strechu, kde by klasické okná svoju funkciu plniť nemohli. Kotvia sa do strešného plášťa svetlíkovými obrubami (manžetami) o voliteľnej výške.

Nevýhodou svetlíkov je zvýšený prestup tepla cez strešnú konštrukciu, vytváranie tepelných mostov a následná kondenzácia vodnej pary.

Delenie strešných svetlíkov
---------------------------

Najčastejšie využívané tvary svetlíkov:

* *pásové oblúkové*
* *pásové sedlové*
* *pásové lichobežníkové*
* *pultové*
* *šedové*
* *bodové kopulové*
* *bodové ihlanové*

Väčšina z nich je vhodná pre priemyselné objekty, avšak aj pre ploché strechy rodinných domov. Bodové pultové a bodové kopulové sa používajú aj na domoch so šikmými strechami.

Štandardné prevedenie strešných svetlíkov je bodové (vodorovný tvar) alebo pásové sedlové či oblúkové. Vyrábajú sa aj atypické tvary - kopule, ihlany a pod.

Vo svetlíku môže byť aj integrovaná klapka zariadenie pre odvod dymu a tepla (ZODT) a svetlík tak môže byť súčasťou požiarnej ochrany budovy.

Svetlík ako šachta
------------------

Ako *svetlík* sa označuje stavebná šachta, ktorá vertikálne pretína celý, prevažne nájomný, dom. Svetlíky možno nájsť prevažne v stavbách z prvej polovice 20. storočia. Ich hlavným účelom je odvetranie WC a kúpeľní, popr. špajzí. V pivničných priestoroch väčšinou vyúsťujú dvierkami pre prístup (napr. zobratie spadnutých vecí, popr. revízie), na streche bývajú zakryté strešným svetlíkom, či bez zakrytia. Svetlíky sa nachádzajú buď vnútri jedného domu či na rozhraní dvoch susedných domov. Z bytov sú do svetlíkov väčšinou uzatvárateľné okienka. Niekedy, napríklad v rámci rekonštrukcie bytu, okienko zamurovali a do svetlíka vyvedené len vetracie potrubie. Svetlíkmi bývajú tiež vedené slaboprúdové elektro rozvody, ako STV či internetové prípojky.

Referencie
----------

1. ↑  STN EN 12101-2
2. ↑   *Krátky slovník slovenského jazyka*. 4. dopl. a upr. vyd. Bratislava : Veda, 2003. 985 s. Dostupné online. ISBN 80-224-0750-X.

Iné projekty
------------

Commons
* Spolupracuj na Commons Commons ponúka multimediálne súbory na tému **Strešný svetlík**

Pozri aj
--------

* svetlovod

Externé odkazy
--------------

* STN EN 14963 (747717) Prvky strešného plášťa - Pásové plastové strešné svetlíky s podstavcom alebo bez podstavca - Klasifikácia, požiadavky a skúšobné metódy
* PALIČKA Ctibor, ŠTAJNRT Pavel: Návrh horného osvetlenie hál
* PAVLÍK Miloslav: Svetlíky - horná osvetlenie
* Rambousek, Fr. a kolektív: Konštrukcia pozemných stavieb II (Technický sprievodca 48B), SNTL Praha 1970
* VALA Adam: Zatekanie cez konštrukciu svetlíka
* Nové štandardy pre staré domy, Kapitola 8.5.1.3 Svetlíky v streche

Zdroj
-----

*Tento článok je čiastočný alebo úplný preklad článku Střešní světlík na českej Wikipédii.*
Súradnice: 38°47′22″S 15°12′47″V﻿ / ﻿38,78944°S 15,21306°V﻿ / 38.78944; 15.21306

**Stromboli** je ostrov sopečného pôvodu, patriaci do súostrovia Liparské ostrovy. Pomenovanie pochádza zo skomoleniny gréckeho slova *strongylae* – okrúhly. Je obývaný už od staroveku, v súčasnosti sa na ňom nachádzajú dve osady: Stromboli na severovýchode a Ginostra na juhozápade. V roku 1991 tu žilo 361 obyvateľov. Zdrojom obživy bol rybolov a pestovanie vína, v súčasnosti najmä turistický ruch. Pri erupcii v rokoch 2002 – 2003 boli obidve osady poškodené.

Sopka je známa už od staroveku, býva označovaná aj ako *Maják stredomoria* pre jej neustálu aktivitu (záznamy o erupciách sopky sú staré viac ako 2 500 rokov), posledná erupcia prebieha prakticky nepretržite od roku 1934. Dala aj meno jednej z typov erupcií strombolskej. Erupcie bývajú explozívne, väčšinou ide o vyvrhovnie rôznych sopečných bômb a úlomkov na krátke vzdialenosti (do 150 m), lávové prúdy, ak sa vôbec vyskytujú, sú krátke. Výnimku tvoria roky 1975, 1985 – 86 a 2002 – 2003, keď došlo k nárastu aktivity a tým aj väčším objemom vyliatej lávy. Naposledy sopka zvýšila svoju aktivitu 28. augusta 2019, kedy došlo k erupcii a chŕleniu lávy.

Geologický vývoj
----------------

Vývoj ostrova začal približne pred 200 000 rokmi vulkanizmom dnes už neaktívneho ostrovčeka Strombolicchio, nachádzajúceho sa severovýchodne od hlavného ostrova. Po 40 000 rokoch Strombolichino svoju činnosť ukončil a vulkanizmus sa posunul južnejšie, čím sa samotný ostrov Stromboli (presnejšie jeho najjužnejšia časť) začal vynárať nad morskú hladinu.

Vulkanizmus ostrova sa postupne posúval na sever, početné objemy pyroklastík a láv postupne rozširovali základňu ostrova, až približne pred 15 000 rokmi bol dosiahnutý súčasný tvar. 25 000 rokov pred našim letopočtom nastal kolaps vtedajšieho kráteru (alebo kaldery), produkty tohto kolapsu sú známe ako *komplex Vancori*. Ide o vrstvy šošonitických bazaltov.

V rokoch 13 800 (± 1 900) až 5 600 (± 3 300) pred našim letopočtom vzniklo na ostrove niekoľko menších sekundárnych erupčných centier (na západnej a severovýchodnej strane ostrova). Približne pred 7 000 rokmi opäť nastal masívny zosun (fragmenty tohto zosunu sa nachádzajú pod morskou hladinou v hĺbke asi 2 000 m), a na severozápadnom svahu sa vytvorila depresia podkovovitého tvaru. Táto depresia je v súčasnosti vyplnená pyroklastikami najmladšej fázy.

Kultúrne zaujímavosti
---------------------

* Podľa niektorých interpretácií bola sopka predlohou Orodruiny (Hory Osudu) v Tolkienovom diele Pán prsteňov.
* Hrdinovia Vernovho románu Cesta do stredu Zeme ukončia svoju púť výstupom z krátera sopky.

Iné projekty
------------

Commons
* Spolupracuj na Commons Commons ponúka multimediálne súbory na tému **Stromboli**.

Externé odkazy
--------------

* www.swissedic.ch – Stromboli online (po anglicky)
* www.volcano.si.edu Archivované 2004-07-23 na Wayback Machine – Stromboli na Global Volcanism Program (po anglicky)
**Sublime** bola americká ska punková/alternatívna rocková skupina z Long Beach v Kalifornii, ktorá vznikla v roku 1988. Jej členmi boli Bradley Nowell (vokály a gitara), Eric Wilson (basová gitara) a Bud Gaugh (bicie). Lou Dog, Nowellov dalmatínec, bol maskotom skupiny. V roku 1996 zomrel na predávkovanie heroínom.

Skupina počas svojej existencie vydala tri štúdiové albumy, jeden koncertný album, päť kompilácií, tri EP a jeden box set. Prvá dva albumy skupiny *0oz. to Freedom* (1992) a *Robbin’ the Hood* (1994) neboli veľmi populárne, ale ich tretí rovnomenný album, ktorý bol vydaný dva mesiace po smrti Nowella, sa stal komerčne úspešným. Z albumu bol vydaný jediný hit „What I Got", ktorý obsadil 1. miesto v americkom rebríčku Alternative Songs. Do roku 2009 predala skupina viac ako 17 miliónov albumov po celom svete, z čoho 10 miliónov len v USA.

Hudobný štýl a vplyvy
---------------------

Skupina Sublime je jednou z najpopulárnejších skupín tretej vlny ska, charakterizovaná ako ska punk.

Skupina Sublime bola ovplyvnená hip-hopovou a rapovou scénou miest New York a Los Angeles 80. a 90. rokov, a interpretmi ako N.W.A. a Eazym-E (ktorý zomrel 14 mesiacov pred Nowellom), Beastie Boys, Just-Ice, Public Enemy a Flavor Flav, KRS-One, Doug E. Fresh, Too $hort, Mobb Deep a takisto aj Steady B a Geto Boys. Skupina Sublime tiež poukázala na ovplyvnenie populárnymi kalifornskými skupinami ako Grateful Dead, The Doors, Red Hot Chili Peppers, britskou skupinou The Beatles a tiež švédskou popovou skupinou ABBA. Takisto ich tvorbu vo veľkej miere ovplyvnil losangelský skladateľ Frank Zappa.

Členovia
--------

### Hlavní

* Bradley Nowell – hlavné vokály, gitara (1986–1996; zomrel v 1996)
* Eric Wilson – basová gitara (1986–1996)
* Bud Gaugh – bicie (1986–1990, 1993-1996)

### Dodatoční

* Marshall Goodman "Ras MG" - bicie (1990-1992), turntables (1994–1996)
* Michael Happoldt – manažér, občasne gitara (1990–1996)
* Todd Forman – saxofón (1990–1996)
* Kelly Vargas – bicie (1992–1993)
* Christopher Michael Bauer - trúbka, bong rips

Diskografia
-----------

*Bližšie informácie v hlavnom článku: Diskografia skupiny Sublime*
Štúdiové albumy
* *40oz. to Freedom* (1992)
* *Robbin’ the Hood* (1994)
* *Sublime* (1996)

Referencie
----------

1. ↑   *Sublime: How did the members meet and become sublime?, hogans heroes, roots of creation* [online]. En.allexperts.com, [cit. 2010-06-24]. Dostupné online. Archivované 2011-07-07 z originálu.
2. ↑  MONTGOMERY, James. Mtv.com, [cit. 2010-06-24]. Dostupné online.
3. ↑  Joel Selvin. *Selvin, Joel, ''San Francisco Chronicle'', "A brief history of ska" Sunday, March 23, 2008* [online]. Sfgate.com, [cit. 2011-10-15]. Dostupné online.
4. 1 2   *sublime STP* [online]. sublime STP, [cit. 2010-06-24]. Dostupné online.

Externé odkazy
--------------

* Oficiálna webstránka

Zdroj
-----

*Tento článok je čiastočný alebo úplný preklad článku Sublime (band) na anglickej Wikipédii.*
**Animoterapia** (z angl. *animal* – zviera, podľa iných názorov z lat. *anima* – duša) je liečenie pomocou zvierat. Využíva pozitívne pôsobenie zvieraťa na emocionálne a fyzické zdravie človeka.

Špeciálnymi metódami animoterapie sú:

* hipoterapia - terapia s použitím koní
* canisterapia - terapia s použitím psov
* felinoterapia - terapia s použitím mačiek

Vedci zatiaľ presne nevedia, akým spôsobom kontakt so zvieraťom ovplyvňuje ľudský organizmus. Domnievajú sa, že citový vzťah k zvieraťu pomáha uvoľňovať interferón, ktorý posilňuje imunitný systém, a endorfíny, ktoré zvyšujú prah bolesti. Liečivé pôsobenie zvieraťa do značnej miery súvisí s empatiou, nepodmieneným rešpektom a láskou, ktorú sú zvieratá schopné prejaviť. Uspokojenie týchto potrieb, v kombinácii s dotykom živej bytosti pomáha uviesť pacienta do lepšieho duševného stavu. Podľa ľudí veriacich v parapsychológiu tiež údajne dochádza k interakcii energetických polí pacienta a zvieraťa.

Možno vyčleniť dve základné kategórie terapeutických zvierat:

1. Asistenčné zvieratá – sú individuálne vycvičené na vykonávanie príkazov, alebo na prácu pre nejakú osobu so špecifickým problémom. Ide napríklad o vodiacich psov.
2. Terapeutické zvieratá – sú integrálnou súčasťou liečebného procesu pre jednotlivca, alebo skupinu jednotlivcov s rovnakým problémom.

Animoterapia v zahraničí, najmä v USA, tvorí rovnocennú súčasť psychoterapie. Okrem psov a mačiek sa využívajú hlavne ošípané, kravy, kone a sliepky.

U ťažko chorých pacientov, ktorých primárnym problémom nie je psychický problém (onkologickí, postoperačné stavy, ...) sa prostredníctvom hladenia zvieraťa a verbálnou i nonverbálnou komunikáciou so zvieraťom, aktivujú vnútorné zdroje, urýchľuje sa rekonvalescencia pacientov a klesá ich chorobnosť.

Literatúra
----------

* Martin Šipkovský: *Canisterapia*. In. Život so psom : časopis pre milovníkov psov, na podporu opustených zvierat a činnosti U.V.P. Č. 1. I. roč. r. 2005, s. 12-13
**Superfish** je adware ktorý funguje ako lokálna proxy, ktorá vkladá svoje reklamy alebo nahradzuje iné reklamy na webových stránkach a to vrátane protokolu HTTPS vďaka vlastnému SSL certifikátu ktorý si nainštaluje na zariadenie. Superfish je možné odinštalovať ako iné bežné aplikácie pomocou "Pridať alebo Odobrať Programy" ale po tejto odinštalácií SSL certifikát zostáva v zariadení čo predstavuje bezpečnostné riziko a preto je odporúčané jeho manuálne odstránenie.

Bezpečnostný incident Lenovo
----------------------------

Firma Lenovo niekoľko mesiacov od septembra 2014 do februára 2015 dodávala niektoré modely notebookov s predinštalovaným operačným systémom Microsoft Windows vrátane tohoto Adware. Nebezpečenstvo je ale dlhodobejšie pretože bude nejaký čas trvať kým veľkoobchody a maloobchody dopredajú všetky postihnuté notebooky a aj s ohľadom na to že tento adware je aj súčasťou oddielu pre obnovenie. SSL certifikát na týchto notebookoch je síce chránený heslom, ale toto je na všetkých notebookoch rovnaké a je verejne známe takže hrozí jeho zneužitie pre MITM (man-in-the-middle) útok.

Aplikácie používajúce Superfish
-------------------------------

* CartCrunch Israel LTD
* WiredTools LTD
* Say Media Group LTD
* Over the Rainbow Tech
* System Alerts
* ArcadeGiant
* Objectify Media Inc
* Catalytix Web Services
* OptimizerMonitor

Identifikácia ďalších aplikácii používajúcich Superfish je možná vyhľadaním SHA1 hashu na lokálnom zariadení.
Zoznam známych SHA1 hashov:

* 0cf1ed0e88761ddb001495cd2316e7388a5e396e
* 473d991245716230f7c45aec8ce8583eab89900b
* fe2824a41dc206078754cc3f8b51904b27e7f725
* 70a56ae19cc61dd0a9f8951490db37f68c71ad66
* ede269e495845b824738b21e97e34ed8552b838e
* b8b6fc2b942190422c10c0255218e017f039a166
* 42f98890f3d5171401004f2fd85267f6694200db
* 1ffebcb1b245c9a65402c382001413d373e657ad
* 0a9f994a54eaae64aba4dd391cb0efe4abcac227
* e89c586019e259a4796c26ff672e3fe5d56870da

Liečenie
--------

Microsoft Windows Defender po aktualizácii svojej databázy tento Adware odstraňuje vrátane SSL certifikátu v systémovom úložisku certifikátov Windows ale neodstraňuje ho z aplikácie Mozilla Firefox

Referencie
----------

1. ↑   *SuperFish Vulnerability* [online]. Lenovo, [cit. 2015-02-20]. Dostupné online.
2. ↑   *Lenovo* [online]. Slashdot, [cit. 2015-03-08]. Dostupné online.
3. ↑   *SuperFish Vulnerability* [online]. Facebook Security Team, [cit. 2015-02-20]. Dostupné online.
4. ↑   *ZDNet* [online]. ZDNet, [cit. 2015-02-21]. Dostupné online.
5. ↑   *Tech Times* [online]. Tech Times, [cit. 2015-02-21]. Dostupné online.

Externé odkazy
--------------

* Návod na manuálne odstránenie Superfish a jeho SSL certifikátu Archivované 2015-02-24 na Wayback Machine
* Online test zraniteľnosti (po anglicky)
* Nástroj na automatické odstránenie od Lenova (po anglicky)
**Katastrálne územie** je na Slovensku (obdobne napríklad v Česku, Rakúsku a Slovinsku) územne uzavretý a v katastri nehnuteľností spoločne evidovaný súbor pozemkov. Podobný, ale nie identický, je pojem územno-technická jednotka.

Jedno katastrálne územie môže tvoriť obec (napríklad Kežmarok), no často sa stáva, že je obec zložená z viacerých katastrálnych území (napríklad Poprad sa skladá z katastrálnych území Poprad, Spišská Sobota, Stráže pod Tatrami, Veľká a Matejovce). Jedno katastrálne územie však nemôže byť súčasťou viacerých obcí.

Katastrálne územia boli kedysi samostatnými obcami, no neskôr sa niektoré z nich spojili.

Ďalšia existencia katastrálnych území je účelná z toho dôvodu, že evidencia pozemkov a vlastníckych práv k nim je na Slovensku evidovaná práve vzhľadom na katastrálne územia. Vlastníctvo k pozemkom je evidované na okresných úradoch.

Pozri aj
--------

* Kataster nehnuteľností
* Katastrálny odbor okresného úradu

Externé odkazy
--------------

* *Názvy katastrálnych území* [online]. ÚGKK SR, [cit. 2015-09-03]. Dostupné online.
**Styrén** (fenyletylén, etylénbenzén, vinylbenzén) je nenasýtený uhľovodík, ktorý sa používa ako surovina na výrobu polystyrénu a syntetického kaučuku.
Styrén je organická zlúčenina, chemický vzorec  C6H5CH=CH2. Tento derivát benzénu je bezfarebná olejovitá kvapalina sladkastej vône, ktorá sa ľahko vyparuje, na vzduchu oxiduje za tvorby peroxidov. V prírode se voľne nevyskytuje, môže byť produktom metabolického rozkladu kyseliny škoricovej. Styrén je zle rozpustný vo vode, avšak dobre sa rozpúšťa v organických rozpúšťadlách (alkoholy, acetón a sírouhlík a pod.).

Použitie
--------

Je vyrábaný a/alebo dovážaný v rámci EÚ v množstvách 1 000 000 - 10 000 000 t/rok.

Táto látka sa používa pri výrobe produktov ako sú náterové látky, plniče, tmely, v plastikárskom a gumárenskom priemysle. Látka je využívaná tiež ako tzv. medziprodukt – teda pri výrobe ďalších látok. Najvýznamnejšie je využite styrénu ako monoméru pre výrobu polystyrénu,  príp. kopolymérov styrénu.

### Polymerizácia

Prítomnosť vinylovej skupiny dovoľuje styrénu polymerizovať. Komerčne významné  produkty sú polystyrén, kopolyméry akrylonitril-butadién-styrén, styrén-butadiénový kaučuk, styrén-izoprén-styrén, styrén-etylén/butylén-styrén), styrén-divinylbenzén, akrylonitril- styrénová živica a nenasýtené polestery používané v živiciach a termosetoch.  Tieto materiály sú používané v produktoch ako guma, plasty, izolačné materiály, laminát, rúry, súčasti automobilov a člnov, nádoby na potraviny a výstuže kobercov.

Vplyv na životné prostredie
---------------------------

Najpravdepodobnejšie uvoľňovanie tejto látky do životného prostredia je v rámci priemyselného použitia styrénu: pri výrobe a spracovaní polymérov. Pri uvoľnení do ovzdušia sa styrén mení v benzaldehyd a formaldehyd. Polčas rozpadu v ovzduší je cca 2h.

### Vplyv na zdravie ľudí

Má narkotické a lokálne dráždivé účinky. Koncentrácia 70 ppm ešte nevyvoláva podráždenie, koncentrácia 200 ppm až 400 ppm vyvoláva nepríjemný pocit zápachu, nad 800 ppm sa prejavuje narkotický účinok, pri koncentrácii nad 1 300 ppm je dýchanie pár styrénu neznesiteľné.

Klasifikácia a označovanie
--------------------------

V súlade s harmonizovanou klasifikáciou schválenou EÚ styrén je horľavou kvapalinou s parami a zároveň predstavuje nasledujúce nebezpečenstvá pre zdravie ľudí: spôsobuje poškodenie orgánov pri dlhšej alebo opakovanej expozícii, spôsobuje vážne podráždenie očí, dráždi kožu, je škodlivý pri požití a je podozrenie, že spôsobuje poškodenie nenarodeného dieťaťa.

Iné projekty
------------

Commons
* Spolupracuj na Commons Commons ponúka multimediálne súbory na tému **Styrén**

Externé odkazy
--------------

* International Agency for Research on Cancer - Summaries & Evaluations STYRENE (Group 2B)
* Styren Archivované 2009-06-08 na Wayback Machine charakteristika na webe IRZ